el el el el el el el el el el el el el el el el el el el el el el el el el el el el el el el el el el el el el el el el id en el en el kn el el el el el el el el el el el el el el el el el el el el el el el el el el el el el el el el el el el el el el el el el el el it el it ru en el el fr el nds es en el el de el zh uk en el el fr el en ru en el el fr el nb pl en el el en el en ru en el el en el en hu en el el de el nl es en el el fr el es en en el el fr el fr en fr el el en el ceb en en el el el el el el el el el el en el tl en en el it fr el en hu en el it fr el en es de el it en el en pl en el it fr el vi it en el it en el en en en el it el el el el el el el el el el el el el el el el el el el el el el el el el el el el el el el el en el el el el el el el el el el el el el el
Η Ένωση Κεντρώων (Ε.Κ.) είναι κεντρώο ελληνικό πολιτικό κόμμα που ιδρύθηκε το 1992. Ιδρυτής και πρόεδρος του κόμματος είναι ο Βασίλης Λεβέντης.
Είναι μέλος του Ευρωπαϊκού Δημοκρατικού Κόμματος.
Η Ένωση Κεντρώων ιδρύθηκε στις 2 Μαρτίου 1992 ως "Ένωση Κεντρώων και Οικολόγων". Αποτέλεσε την πολιτική συνέχεια του οικολογικού κόμματος "Ελεύθεροι'", που είχε ιδρύσει το 1984 ο Βασίλης Λεβέντης σε συνεργασία με το κόμμα Κέντρο - Δημοκρατικό Κόμμα Ελλάδος του Γεωργίου Γ. Παπανδρέου. Ο ίδιος, κατά δήλωση του, εμπνεύστηκε το όνομα του αρχικού αυτού κόμματος από το πρώτο οικολογικό κόμμα της Γερμανίας, όπου και είχε κάνει τα προηγούμενα χρόνια το μεταπτυχιακό του.[3] Η φράση και Οικολόγων αφαιρέθηκε αργότερα ώστε να μην υπάρχει σύγχυση με άλλα κόμματα που ιδρύονταν κατά καιρούς στην Ελλάδα. Το αρχικό σήμα του κόμματος ήταν το ουράνιο τόξο. Όμως αυτό αργότερα αφαιρέθηκε για να μην υπάρχει πολιτική ή οποιαδήποτε άλλη συσχέτιση του κόμματος με το κόμμα Ουράνιο Τόξο με έδρα τη Φλώρινα.
Διεκδικεί ανάμεσα σε άλλες πολιτικές οργανώσεις τη συνέχεια του ιστορικού πολιτικού χώρου του Κέντρου, οι αρχές του οποίου εκφράστηκαν στις αρχές και στα μέσα του περασμένου αιώνα από τους Γεώργιο Παπανδρέου και Αλέξανδρο Παπαναστασίου.
Η Ένωση Κεντρώων έλαβε μέρος σε όλες τις εκλογές από τις αναπληρωματικές της Β' Αθήνας του 1992 με πληρότητα συνδυασμών σε όλη τη χώρα. Τα ποσοστά της ως και το 2015 κυμαίνονται από 0,20 έως 0,70%, ενώ στις ευρωεκλογές του 1994 απέσπασε 1,19%.[εκκρεμεί παραπομπή]
Στις δύο αναμετρήσεις του 2015 αύξησε σημαντικά τη δύναμή της. Τον Ιανουάριο έλαβε 1,79% και σημείωσε υψηλά ποσοστά στην Α΄ και Β΄ Θεσσαλονίκης, όπου δεκαπλασίασε τα ποσοστά της. Η άνοδος αυτή οφείλεται κατά πολλούς στην εβδομαδιαία εκπομπή του Βασίλη Λεβέντη στην Πέλλα Τηλεόραση, που εκπέμπει στη Κεντρική Μακεδονία.[4][5] Περισσότερο ενισχυμένη βγήκε τον Σεπτέμβριο, όταν πέτυχε την είσοδό της στη Βουλή των Ελλήνων για πρώτη φορά στην ιστορία της, με ποσοστό 3,43% και 9 βουλευτές.[6]
Μετά τις εκλογές, δυσαρέσκεια προκάλεσε η ανάκληση της υπόσχεσης του Λεβέντη ότι οι βουλευτές της Ένωσης Κεντρώων θα αλλάζουν κάθε έξι μήνες. Δύο από τους επιλαχόντες βουλευτές απείλησαν να κινηθούν δικαστικά, ωστόσο το θέμα δεν έλαβε μεγαλύτερες διαστάσεις.[7] Λίγο αργότερα, ο εκπρόσωπος τύπου του κόμματος Γιάννης Καλλιάνος αποχώρησε με αιχμές για "παλαιοκομματικές νοοτροπίες". Αργότερα, προσχώρησε στη Νέα Δημοκρατία.[8][9] Το Νοέμβριο του 2016, ο στενός συνεργάτης του Βασίλη Λεβέντη και βουλευτής Β' Αθηνών Γεώργιος-Δημήτριος Καρράς ανεξαρτητοποιήθηκε από την Κοινοβουλευτική Ομάδα της Ένωσης Κεντρώων, καταγγέλλοντας υπονόμευση του κόμματος από συνεργάτες του Προέδρου.[10][11] Αργότερα, ίδρυσε τη Φωνή Δημοκρατίας και εντάχθηκε στο Κίνημα Αλλαγής.[12]
Τα επόμενα χρόνια συνεχίστηκαν οι αποχωρήσεις βουλευτών. Τον Ιούλιο του 2017 ανεξαρτητοποιήθηκε η βουλευτής Β' Πειραιά Θεοδώρα Μεγαλοοικονόμου, με καταγγελίες για οικογενειοκρατία, μετά και την προώθηση του Μάριου Γεωργιάδη, θετού γιού του Λεβέντη, για τη θέση του Θ' Αντιπροέδρου της Βουλής,[13][14] και μετά από λίγους μήνες, προσχώρησε στο ΣΥ.ΡΙΖ.Α.[15] Τον Απρίλιο του 2018 ο βουλευτής Γεώργιος Κατσιαντώνης ανεξαρτητοποιήθηκε από την Κοινοβουλευτική Ομάδα της Ένωσης Κεντρώων, αναφέροντας πολιτικές διαφορές με τον Βασίλη Λεβέντη,[16] προσχωρώντας στη Νέα Δημοκρατία.[17] Λίγους μήνες αργότερα, ο βουλευτής Β΄ Θεσσαλονίκης Αριστείδης Φωκάς ανεξαρτητοποιήθηκε επίσης από την Κοινοβουλευτική Ομάδα του κόμματος,[18] για να ενταχθεί στους Ανεξάρτητοι Έλληνες.[19]
Στις ευρωεκλογές του 2019 η Ένωση Κεντρώων δεν κατάφερε να εκλέξει ευρωβουλευτή, αφού συγκέντρωσε ποσοστό της τάξης του 1,45%.[20] Λίγες ημέρες αργότερα, ο βουλευτής Α΄ Θεσσαλονίκης Ιωάννης Σαρίδης ανεξαρτητοποιήθηκε από την Κοινοβουλευτική Ομάδα, κάτι που σήμανε αυτομάτως την διάλυση της Κ.Ο. του κόμματος.
Εν όψει των βουλευτικών εκλογών που προκηρύχθηκαν αμέσως μετά τις ευρωεκλογές, ανακοινώθηκε η προσχώρηση του κόμματος Δρόμος Ελλήνων.[21] Επίσης, ανακοινώθηκε η εκλογική συνεργασία με το Χριστιανοδημοκρατικό Κόμμα Ελλάδος,[22] το Πανελλήνιο Άρμα Πολιτών,[23] το Πράσινο Κίνημα,[24] το κόμμα Α.Μ.Ε.Α.,[25] το κόμμα Μεγάλη Ελλάδα-Πόντος Πατρίς,[26], καθώς και με το κόμμα Σπαρτιάτες. Υποψήφιος με την Ένωση Κεντρώων ήταν και ο βουλευτής Αττικής Κωνσταντίνος Κατσίκης.[27] Ωστόσο, παρά τις συνεργασίες με άλλα κόμματα, έλαβε ποσοστό 1,24% και κατά συνέπεια δεν κατάφερε να εισέλθει στο κοινοβούλιο.[28][29]
Οι σημερινές προτάσεις της Ένωσης Κεντρώων για έξοδο από την οικονομική κρίση αφορούν στη δραστική περιστολή των κρατικών δαπανών και των δαπανών του ασφαλιστικού συστήματος ως εξής:
Κατάργηση της πολυθεσίας των Δημοσίων και Κρατικών Λειτουργών
Απαγόρευση δεύτερης ή τρίτης σύνταξης, όταν η πρώτη είναι μεγαλύτερη των 1500€ τον μήνα
Απαγόρευση στους συνταξιούχους να εργάζονται όταν η μηνιαία σύνταξή τους υπερβαίνει τα χίλια ευρώ
Απόλυση όλων των αργομίσθων από το δημόσιο
Άμεση κατάργηση κάθε κρατικής επιχορήγησης προς τα κόμματα και την παύση καταβολής συντάξεων σε όλους όσους διετέλεσαν βουλευτές ή κρατικοί αξιωματούχοι
Καταγραφή των μεταναστών που ζουν στην Ελλάδα και απέλαση όσων δεν συμμετείχαν σε αυτήν
Μείωση αποδοχών αιρετών και διορισμένων αξιωματούχων κατά 50%
Μέγιστος χρόνος παραμονής κάποιου ως μέλους του κοινοβουλίου τα 12 έτη
Άμεση απόλυση από τη βουλή υπαλλήλων που διορίστηκαν με συμφωνία των κομμάτων και έχουν συγγενική σχέση με νυν ή πρώην βουλευτές
Αποσπασμένοι ή μετακλητοί υπάλληλοι να επιστρέψουν άμεσα στις υπηρεσίες όπου οργανικά ανήκουν [30]
Η Ένωση Κεντρώων τάσσεται υπέρ της παραμονής της Ελλάδας στην Ευρωπαϊκή Ένωση και της παραμονής στο Ευρώ.
Η Νεολαία Ένωσης Κεντρώων (Ν.Ε.Κ.) είναι η οργάνωση νεολαίας της Ένωσης Κεντρώων.
↑ Vouliwatch - Ένωση Κεντρώων
↑ Το ιδεολογικό στίγμα του Νέου Κέντρου
↑ «Εκπομπή στo τοπικό κανάλι της Θράκης Kosmos Channel(1993)».
↑ Βασίλης Γ. Λαμπρόπουλος (27-01-2015). «Όταν οπαδοί ΠΑΟΚ ψηφίζουν Λεβέντη και Λιόσια - Φυλή τον Γκλέτσο». Το Βήμα. http://www.tovima.gr/politics/article/?aid=671047. Ανακτήθηκε στις 02-02-2015.
↑ Μαρίλη Μαργωμένου (28-01-2015). «Πώς οι 17.191 ψήφοι στον Λεβέντη έγιναν 110.000». Η Καθημερινή. http://www.kathimerini.gr/801201/article/epikairothta/politikh/pws-oi-17191-yhfoi-ston-leventh-eginan-110000. Ανακτήθηκε στις 01-03-2015.
↑ «Αυτοί είναι οι 9 βουλευτές της Ενωσης Κεντρώων». newsit.gr. Ανακτήθηκε στις 2 Οκτωβρίου 2015.
↑ Κοντορούση, Μίκα (2016-03-15). «Λεβέντης: Έδρες με το ζόρι, δεν δίνω. Αν άλλαζα βουλευτές κάθε 6 μήνες, δεν θα ήξεραν καν που πέφτει η βουλή». news247.gr. https://www.news247.gr/politiki/leventis-edres-me-to-zori-den-dino-an-allaza-voyleytes-kathe-6-mines-den-tha-ixeran-kan-poy-peftei-i-voyli.6413289.html. Ανακτήθηκε στις 2018-07-30.
↑ Ένωση Κεντρώων: Αποχώρηση με «βολές»
↑ «Στη Ν.Δ. προσχώρησε ο Γιάννης Καλλιάνος». Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 6 Οκτωβρίου 2016.
↑ «Ανεξαρτητοποιήθηκε ο Γ. Καρράς από την Ενωση Κεντρώων». Αρχειοθετήθηκε από το πρωτότυπο στις 27 Νοεμβρίου 2016. Ανακτήθηκε στις 27 Νοεμβρίου 2016.
↑ Ανεξαρτητοποιήθηκε από την Ένωση Κεντρώων ο Γ. Καρράς
↑ Ο Γιώργος Καρράς έφυγε από τον Λεβέντη και ιδρυσε δικό του κόμμα, τη "Φωνή Δημοκρατίας"
↑ «Ανεξαρτητοποιήθηκε η βουλευτής της Ένωσης Κεντρώων Θεοδώρα Μεγαλοοικονόμου». Αρχειοθετήθηκε από το πρωτότυπο στις 10 Ιουλίου 2017. Ανακτήθηκε στις 11 Σεπτεμβρίου 2017.
↑ Το παρασκήνιο πίσω από την ανεξαρτητοποίηση της Μεγαλοοικονόμου
↑ Στην Κοινοβουλευτική Ομάδα του ΣΥΡΙΖΑ εντάσσεται η Μεγαλοοικονόμου
↑ Ανεξαρτητοποιήθηκε από την Ένωση Κεντρώων ο Κατσιαντώνης
↑ Στη ΝΔ ο Κατσιαντώνης – Συναντήθηκε με Μητσοτάκη
↑ Ανεξαρτητοποιήθηκε ο βουλευτής της Ενωσης Κεντρώων Αριστείδης Φωκάς
↑ Στην ΚΟ των ΑΝΕΛ ο Αριστείδης Φωκάς
↑ Υπουργείο Εσωτερικών - Ευρωεκλογές 2019: Αποτελέσματα
↑ «Ο πρόεδρος του Δρόμου Ελλήνων, κ. Μαντές Δημήτριος θα συμπεριληφθεί στο συνδυασμό της Ενωσης Κεντρώων στο Νομό Λάρισας. | ΕΝΩΣΗ ΚΕΝΤΡΩΩΝ | Επίσημη ιστοσελίδα της 'Ενωσης Κεντρώων – Ας κάνουμε επανεκκίνηση!». www.antidiaploki.gr. Ανακτήθηκε στις 26 Ιουνίου 2019.
↑ Συνεργασία Λεβέντη - Νικολόπουλου στις εθνικές εκλογές
↑ Εκλογές 2019: Με τον Βασίλη Λεβέντη ο Γιάννης Δημαράς - Στο Επικρατείας ο Πέτρος Γαλακτόπουλος
↑ Ένωση Κεντρώων και Πράσινο Κίνημα μαζί στις εκλογές
↑ Εκλογές 2019: Συνεργασία με το κόμμα ΑΜΕΑ ανακοίνωσε η Ένωση Κεντρώων
↑ hristos (26 Ιουνίου 2019). «Ευχές από τον μητροπολίτη Άνθιμο για την υποψηφιότητα του Θεόφιλου Κυριακίδη με την Ένωση Κεντρώων». Ειδήσεις, επικαιρότητα νέα από Θεσσαλονίκη - Έναντι News - Radio1d.gr (στα Αγγλικά). Αρχειοθετήθηκε από το πρωτότυπο στις 26 Ιουνίου 2019. Ανακτήθηκε στις 26 Ιουνίου 2019.
↑ Ο Κώστας Κατσίκης υποψήφιος με την Ενωση Κεντρώων
↑ Υπουργείο Εσωτερικών - Εθνικές εκλογές 2019: Αποτελέσματα
↑ «Τα τελικά αποτελέσματα των εκλογών 2019 - Τα ποσοστά των κομμάτων». Offsite (στα Αγγλικά). Ανακτήθηκε στις 3 Σεπτεμβρίου 2019.